མཉམ་འབྲེལ་རྒྱལ་ཚོགས་ཀྱིས་བཀོད་སྒྲིག་འོག་རྒྱལ་སྤྱིའི་སྐད་བརྡ་རིག་པའི་མཁས་དབང་དང་། སྐད་ཡིག་ཆེད་མཁས་པ་གང་མང་ལྷན་འཛོམས་ཀྱིས་སྐད་ཡིག་སྐོར་ལ་ཞིབ་འཇུག་བྱས་རྗེས་སྐད་ཡིག་འཇིག་པའི་ཉེན་ཁ་ལྔ་ངོས་འཛིན་བྱས་འདུག དུས་རབས་ཉི་ཤུ་བའི་མགོ་སྟོད་དུ་འཛམ་གླིང་ན་སྐད་ཡིག་མི་འདྲ་བ༦༩༠༠ལྷག་ཡོད་པར་ཚོད་དཔག་བྱས་འདུག་ཅིང་། དུས་རབས་ཉེར་གཅིག་པའི་མགོ་སྟོད་ལ་སླེབས་དུས་སྐད་ཡིག༢༤༠༠ཙམ་ཉམས་ཚར་བ་དང་། ད་ལྟ་འཇིག་ཉེན་གྱི་སོ་ཁ་ན་ཡོད་པ་དང་། མི་རིང་བར་འཇིག་ཉེན་གྱི་དཀའ་ངལ་ཡོད་པ། དུས་ཡུན་རིང་ཙམ་གྱི་རྗེས་ནས་ཉམས་རྒུད་དུ་འགྲོ་སྲིད་པའི་སྐད་ཡིག ༤༤༠༠ ཙམ་ངོས་འཛིན་བྱས་འདུག
1.སྐད་ཡིག་ལ་མི་སེར་འདུས་སྡོད་ཀྱི་ཉེན་ཁ། མི་སེར་གཞན་གྱི་ས་ཐོག་ལ་ཕར་སོང་ནས་མི་རིགས་གཞན་གྱི་ནང་ལ་འཐིམ་ཉེན་ཆེ་བ་དང་། མི་རིགས་གཞན་ཚུར་ཡོང་ནས་གཞིས་ཆགས་ཏེ་མི་རིགས་ཀྱི་གོམས་གཤིས་དང་འདུ་ཤེས་འཛིན་སྟངས་བཅས་པར་ལྷད་ཞུགས་ནས་དབང་སྒྱུར་བྱེད་ཉེན་ཆེ་བ་ལ་ཟེར།
2.སྐད་ཡིག་ལ་ཚོང་ལས་དཔལ་འབྱོར་གྱི་སྟོབས་ཤུགས་མེད་པའི་ཉེན་ཁ། སྤྱི་ཚོགས་ཀྱི་དཀྱིལ་སྙིང་དཔལ་འབྱོར་དང་ཚོང་ལས་ཡིན་པས་མི་རིགས་ཚང་མ་དེར་ཕྱོགས་དུས་དགོས་སྤྱོད་ཆེ་བའི་ཚོང་ལས་དང་དཔལ་འབྱོར་གྱི་ཁྱབ་ཁོངས་ནས་སྐད་ཡིག་དེ་བེད་སྤྱོད་བྱེད་དགོས་མོད། དེ་མེད་པ་སྟེ་སྐད་ཡིག་ལ་ཚོང་ལས་དཔལ་འབྱོར་གྱི་སྟོབས་ཤུགས་ཀྱིས་རམ་འདེགས་མ་ཐུབ་པ་ལ་ཟེར།
3.སྐད་ཡིག་ལ་ཆབ་སྲིད་ཀྱི་ཁེ་དབང་མེད་པའི་ཉེན་ཁ། ཚོགས་འདུ་སྐོང་བ་དང་འདེམས་བསྐོ་བྱེད་པ། རྒྱལ་ཁབ་ཀྱི་གཞུང་ཡིག་ཡར་གཏོང་མར་མངགས། ཁྲིམས་ཀྱི་རྒྱབ་རྩ། རྩ་འཛུགས་ཀྱི་བདག་པོ་མེད་པ་སྟེ་ཆབ་སྲིད་ཀྱི་ཁེ་དབང་དང་རྒྱབ་རྩ་མེད་པ་ལ་ཟེར།
4.མ་སྐད་ལ་དུངས་བ་མེད་པའི་ཉེན་ཁ། མི་རིགས་རང་གི་སྲོལ་རྒྱུན་རིག་གནས་ལ་དགག་རྒྱག་བྱེད་མཁན་མངོན་གསལ་གྱིས་ཡར་ལངས་པ། དགག་རྒྱག་གི་འདུ་འཛོམས་དང་རྩོམ་ཡིག་སྤེལ་བ། མི་རིགས་ཀྱི་སྐད་བརྡ་རྒན་རབས་དང་དར་མའི་ངག་ལས་གཞོན་སྐྱེས་དང་བྱིས་པའི་ངག་ན་གཏན་ནས་མེད་པ་དང་། ཡང་ན་ལྷད་མ་ཅན་ལས་མེད་པ། རྩོམ་པ་པོ་དང་ཞིབ་འཇུག་པའི་མིག་ནང་ན་ཡོད་ནའང་མང་ཚོགས་དང་འཛིན་སྐྱོང་། སློབ་མ་བཅས་ཀྱི་ལུས་ངག་ན་མེད་པ་སྟེ། མི་རིགས་དང་སྐད་ཡིག་ལ་འགལ་ཟླའི་བར་ཐག་ཤོར་བ་ལ་ཟེར།
5.སྐད་ཡིག་སྲོག་ཤིང་དུ་འཛིན་པའི་རིག་གནས་རྒུད་པའི་འཇིག་ཉེན། མི་རིགས་ཀྱི་སྐད་བརྡའི་སྲོག་ཤིང་བཟུང་བའི་ཆོས་ལུགས་དང་། རིག་རྩལ། སྒྱུ་རྩལ་སོགས་ཉམས་རྒུད་ཀྱི་གནས་སུ་གྱུར་བ་སོགས་ལ་ཟེར།
རྩོམ་ཡིག་སྔོན་མ།
སྤྱི་ལོ་2017ལོའི་ལས་ཞུགས་རོགས་སྐྱོར་བྱེད་པའི་ཟླ་བའི་ཆེད་དོན་བྱེད་སྒོ་དེ་ཟླ་དང་པོའི་ཚེས་གཅིག་ཉིན་ནས་བཟུང་སྤེལ་འགོ་བརྩམས།
རྩོམ་ཡིག་རྗེས་མ།
༄༅།། དམུ་དགེ་བསམ་གཏན།
ཕུན་ཚོགས་མཛའ་འབྲེལ།
ཀྲུང་གོའི་བོད་ཀྱི་དྲ་བ།ཀྲུང་གོའི་བོད་ལྗོངས་དྲ་བ།ཀྲུང་གོའི་བོད་སྐད་རླུང་འཕྲིན་དྲ་བ།ཁམས་པའི་བརྙན་འཕྲིན།ཁམས་པའི་དྲ་བ།གུང་ཁྲན་ཏང་གི་གསར་འགྱུར་དྲ་བ།སེམས་ཀྱི་ཉི་ཟླའི་བོད་ཡིག་དྲ་བ།མཚོ་སྔོན་པོ་དྲ་བ།
དྲ་ཚིགས་འདིའི་པར་དབང་གངས་ལྗོངས་ཉི་གཞོན་དྲ་བར་དབང་བས་ཕན་ཚུན་ལ་དབང་བཅོལ་མ་བྱས་གོང་རང་དགར་མི་སྤྱོད་པར་མཁྱེན།